# Felles nattverd på institusjon

1 Institusjonen bør sørge for å ha det nødvendige utstyr til nattverdhandlingen.

2 Den som skal forrette nattverd, bør på forhånd så vidt mulig gi anledning til sjelesørgerisk samtale og eventuelt enkeltskriftemål.

3 Hvor det ikke er et eget kapell, dekkes et egnet bord med hvit duk og Iys, kors eller krusifiks, og de nødvendige kar settes fram.

4 Liturgen står helst bak alterbordet, vendt mot deltakerne.

5 Liturgen bærer vanligvis liturgisk drakt.

Følgende ordning benyttes i fullstendig eller forkortet form.

Leddene med + bør være med.

## 1 | Inngang

Handlingen begynner med salmesang.

### + Inngangsord

Enten A

**L** | Nåde være med dere og fred fra Gud, vår Far, og Herren Jesus Kristus.

Eller B

**L** | I Faderens og Sønnens og Den Hellige Ånds navn.

Her kan følge noen innledende ord til velkomst og orientering.

### Syndsbekjennelse

**L** | La oss bøye oss for Gud og bekjenne våre synder.

****A**** | Hellige Gud, himmelske Far.

Se i nåde til meg, syndige menneske,

som har krenket de med tanker, ord og gjerninger

og kjenner lysten til det onde i mitt hjerte.

For Jesu Kristi skyld, ha langmodighet med meg.

Tilgi meg alle mine synder

og gi meg å frykte og elske deg alene.

Eventuelt kan en av syndsbekjennelsene i ordningen Enkeltskriftemål brukes sammen med absolusjonen i samme ordning.

### Kollektbønn

Fra foregående søndag eller en annen bønn som passer.

## 2 Forkynnelse av Guds ord

### Tekstlesning

En bruker en lesning - fra foregående søndag eller en annen tekst som passer.

### Trosbekjennelse

**L** | La oss bekjenne vår hellige tro.

****A**** | Jeg tror på Gud Fader, den allmektige,

himmelens og jordens skaper.

Jeg tror pa Jesus Kristus,

Guds enbårne Sønn, vår Herre,

som ble unnfanget ved Den Hellige Ånd,

født av jomfru Maria,

pint under Pontius Pilatus,

korsfestet, død og begravet,

for ned til dødsriket,

stod opp fra de døde tredje dag,

for opp til himmelen,

sitter ved Guds, den allmektige Faders høyre hånd,

skal derfra komme igjen

for a dømme levende og døde.

Jeg tror på Den Hellige Ånd,

en hellig, allmenn kirke,

de helliges samfunn,

syndenes forlatelse,

legemets oppstandelse

og det evige liv.

Amen.

Den apostoliske trosbekjennelse

### + Kort preken

Det skal alltid være minst en lesning fra Den hellige skrift med preken/tekstutleggelse og bønn.

Det kan synges en salme for og/eller etter prekenen.

## 3 Samling om Herrens bord

Nattverdliturgien er hentet fra Ordning for hovedgudstjeneste - vedtatt av Kirkemøtet 2019.

### Lovprisning

Nattverdliturgien kan fremsies av liturgen alene.

**L** | Løft deres hjerter.

**M** | Vi løfter våre hjerter til Herren.

**L** | La oss takke Herren vår Gud.

**M** | Det er verdig og rett.

**L** | I sannhet verdig og rett er det at vi alltid og alle steder takker deg, hellige Herre, allmektige Far, evige Gud, ved Jesus Kristus, vår Herre, han som du sendte til frelse for verden, for at vi ved hans død skulle få syndenes forlatelse og ved hans oppstandelse vinne det evige liv. Ved ham lovsynger englene din herlighet, og din menighet i himmelen og på jorden priser ditt navn med samstemmig jubel. Med dem vil også vi forene våre røster og tilbedende synge:

Eller en annen prefasion fra «Gudstjenester».

### Hellig

**A | Hellig, hellig, hellig er Herren Sebaot,**

**all jorden er full av hans herlighet.**

**Hosianna i det høyeste.**

**Velsignet være han som kommer i Herrens navn.**

**Hosianna i det høyeste.**

**+L** | Oppstandne Herre og Frelser, vi lover og priser ditt hellige navn fordi du gav deg selv for våre synder. Deg være ære for kjærligheten som er sterkere enn døden. Gi oss som kommer til ditt bord for å motta ditt legeme og blod, å ta del i dette hellige måltid med ydmyke og oppriktige hjerter. Forén oss med deg som grenene med vintreet, lær oss å elske hverandre som du har elsket oss, og la oss en gang samles hos deg i ditt fullendte rike.

### + Herrens bonn

****A**** | Vår Far i himmelen!  
La navnet ditt helliges.  
La riket ditt komme.  
La viljen din skje på jorden slik som i himmelen.  
Gi oss i dag vårt daglige brød,  
og tilgi oss vår skyld,  
slik også vi tilgir våre skyldnere.  
Og la oss ikke komme i fristelse,  
men frels oss fra det onde.  
For riket er ditt og makten og æren i evighet.  
Amen

### + Herrens innstiftelsesord

**L** | Vår Herre Jesus Kristus i den natt da han ble forrådt, tok han et brød,

(liturgen tar disken)

takket, brøt det, gav disiplene og sa: Ta imot og spis!

Dette er min kropp som gis for dere. Gjør dette til minne om meg. Likeså tok han kalken etter måltidet,

(liturgen tar kalken)

takket, gav dem og sa: Drikk alle av den. Denne kalk er den nye pakt i mitt blod som utøses for dere så syndene blir tilgitt. Gjør dette så ofte som dere drikker det, til minne om meg.

### Du Guds Lam

**A** | **Du Guds Lam, som bærer verdens synder, miskunne deg over oss. Du Guds Lam, som bærer verdens synder, miskunne deg over oss.**

**Du Guds Lam, som bærer verdens synder, gi oss din fred.**

### + Nattverdmåltidet

**L** kan si:

Kom, for alt er gjort ferdig.

En kommunikant som har vanskelig for å svelge, kan få et stykke av brødet. Vinen kan meddeles med skje eller ved at brødet dyppes i vinen, sa brød og vin meddeles samtidig.

Utdelingsordene lyder:

Dette er Jesu legeme.

Dette er Jesu blod.

eller

Kristi kropp, gitt for deg.

Kristi blod, utøst for deg.

Etter utdelingen sier liturgen:

**L** | Den korsfestede og oppstandne Jesus Kristus har nå gitt dere oss sitt hellige legeme og blod som han gav til soning for alle våre synder. Han styrke oss 0g holde oss oppe i en sann tro til det evige liv. Fred være med dere.

### Takkekollekt for nattverden

**L** | La oss takke og be.

**L** | Vi takker deg, himmelske Far, for dine velsignede gaver. Vi ber deg at du ved disse gaver vil bevare oss i troen på deg, forene oss i din kjærlighet og stadfeste i oss håpet om det evige liv, for Jesu Kristi skyld.

**M** | Amen.

## 4 Utgang

### + Velsignelse

**L** | Ta imot velsignelsen.

Herren velsigne deg og bevare deg.

Herren la sitt ansikt lyse over deg og være deg nådig.

Herren løfte sitt åsyn på deg og gi deg fred. ✠

****A**** | Amen.

Handlingen slutter med salmesang. I særskilte tilfeller kan en istedenfor leddene 1 og 2 bruke noen av følgende ledd i ordningen Forbønnsgudstjeneste eller Skriftemålsgudstjeneste:

Enten A

*Forbønnsgudstjeneste*

1 Inngang

2 Tekstlesning

3 Preken

4 Trosbekjennelse

6 Syndsbekjennelse

7 Forbønner

8 Takkebønn

Eller B

*Skriftemålsgudstjeneste*

3 Tekstlesning

4 Skriftetale

7 Syndsbekjennelse

8 Ordet om binde- og løsemakten

9 Syndstilgivelse

10 Takkebønn

Deretter som ledd 3 **Samling om Herrens bord**.